| #### CAPUT 107 |

| #### #### Sequitur: #### Aegyptus in desolatione erit: et Idumaea in desertum perditionis: pro eo quod inique in filios Judaei egerint, et sanguinem innocentem effuderint in terra sua. Et Judaea in aeternum habitabitur; et Hierusalem in generationem et generationem. #### Nihil in terra fit sine causa: nec immerito Dominus super unam civitatem pluit nec ab re incomplutam relinquit. Ecce enim aliter Aegyptus et Idumaea pro causis subjunctis desolatae manent; Judaea et Hierusalem pro eo quod innocenter, continenter, obedienter vixerunt, in aeternum habitantur, et gaudent. Aegyptus, est pars populi gentilis reprobati, et caecati per ignorantiam. Idumaea, pars Judaici populi reprobati, et deserti a Deo per pravam et immundam concupiscentiam. Judaea, est uxor Agni, sponsa Christi, confitens suam ignorantiam, compungens, et atterens se propter inordinatam concupiscentiam. Confitens sibi tenebras ignorantiae, sordes concupiscentiae, horrorem malitiae. Confitens Deo gratiam veniae, puritatem innocentiae, sublimitatem gloriae. ####  |