| #### CAP. V. De invidia, et comitibus ejus. |

| #### #### Invidia est, quae fervidum in dolore reddit animum ob alterius bonum et honorem, ea videre nolentem. In cujus comitatu sunt odium, afflictio, exsultatio, malitia, detractio, amaritudo, susurratio. #### Odium est, quod motum irati animi morosius et tenacius spe vindictae mordaciter abscondit, et hominem ipsum, non tantum vitia ejus, malevolentia persequitur. #### Afflictio in prosperis est odientis animi cruciatus ex profectu minus sibi placentis descendens. #### Exsultatio in adversis est ex casu alterius ob conceptum semel odium immodicae laetitiae ostentatio. #### Malitia est alieni damni sine spe boni ex eo obtinendi desiderium. #### Detractio est alienae gloriae et famae mordax et invida per verba, aut signa diminutio. #### Amaritudo est spiritalis expers gaudii quaedam distractae mentis solitudo, et ex alieno bono aegrotatio. #### Susurratio est per quam vel odiosae adulationis vel derogationis sibilo quodam alter in odium alterius excitatur. ####  |