| #### CAP. IV. De Philisthiim et de Golia iterum. |

| #### #### Philisthiim sunt daemones; Goliath, caput eorum, qui ante adventum Domini superari non potuit; Geth, civitas Goliae, interpretatur torcular. Hic est mundus et infernus, in quo velut obnoxios peccatis conculcabat. Altitudo Goliae diaboli superbia, per quam supra filios ejus obtinuit principatum, quasi palmam extollens. Arma Goliae, diaboli sunt ad nocendum versutiae. David a patre ad visitandum fratres missus est, et Christus a Patre Deo ad oves quae perierant domus Israel. David ephi polentae, id est trium modiorum mensuram fratribus detulit, et Christus mysterium sanctae Trinitatis credentibus commendavit. David decem formellas casei tribuno detulit, et Christus Decalogum credentibus tradidit. ####  |