| #### CAP. XV. De temperantia, et ejus comitibus. |

| #### #### Temperantia est in illicitos animi impetus rationis firma et discreta dominatio. Ejus comites sunt discretio, morigeratio, taciturnitas, jejunium, sobrietas, afflictio carnis, contemptus saeculi. #### Discretio est dijudicandis rerum causis provida humanorum motuum moderatrix ratio. #### Morigerationis est, servata propria virtute, se juste pieque moribus secum commorantium contemperare. #### Taciturnitas est cum quadam fructuosa animi quiete a verbis etiam utilibus linguae suae coercitio. #### Jejunium est interiorum vigilantia discreta parcimoniae custodia. #### Sobrietas est pura ab illecebris utriusque hominis temperantia, dicta quod ebrietate seorsum ac separata sit. #### Afflictio carnis est per quem lascivae mentis seminaria castigatione discreta comprimuntur. #### Contemptus saeculi est ex intuitu caducorum ratione inductus amor aeternorum. ####  |