| #### CAPUT 48 |

| #### #### Sequitur: #### Magnus enim dies Domini, et terribilis. #### Quia adventus Christi magnificavit credentes, et justos; terruit, et condemnavit infideles, et reprobos. Magnus utique, quia quos praedestinavit, hos et vocavit; et quos vocavit, hos et justificavit; et quos justificavit, illos glorificavit (Rom. VIII). Terribilis, quia remissius erit Ninivitis in die judicii quam generationi huic pessimae (Luc. XI). Ipsi enim crediderunt ad praedicationem Jonae: et ecce plus quam Jonas hic. ####  |