| #### TIT. CXVIII. De Noe et Christo a suis irrisis. |

| #### #### Noe plantavit vineam (Gen. IX). Christus Judaicum populum. Vinea enim Domini Sabaoth domus Israel est. Cujus vinum bibit in calice mortis. Tali calice inebriatus obdormivit, quoniam tradidit spiritum. Quod irridendo Cham, id est, Judaicus populus vidit: Quod scilicet per crucis ignominiam mortuum ita turpiter crucifixum nos ut Deum adoramus, hoc etiam hodie objicitur nobis. Hanc autem ignominiam duo fratres fideles, Graecus et Latinus testimoniis prophetarum operiunt. Evigilans itaque Noe, id est a mortuis resurgens Christus, illum maledicit, et hos benedicit. ####  |