| #### TIT. X. De horis canonicis in quibus fit Dominicae passionis commemoratio. Et primo de hora prima. |

| #### #### Prima hora qua Dominus consputus, illusus, alapis caesus, opprobriis affectus, Pilato propter nos astitit ligatus, et qua redivivus stans in littore in captura piscium magnorum et multorum a quibus retia rupta non sunt, mellitum convictum cum discipulis celebrans, Ecclesiam, qualis in resurrectione mortuorum futura est, significavit. Ante omnem igitur curam corporis, primam horam diei offeremus Creatori nostro et Redemptori, qui passus est propter delicta nostra, et resurrexit propter justificationem nostram (Rom. IV). Quaerendum enim primum regnum Dei: et caetera adjicientur nobis (Matth. VI); quia et in lege jubet Dominus omne sibi primogenitum offerri (Exod. XIII). ####  |