| #### CAP. IX. De Zipheis. |

| #### #### Ascenderunt Ziphei ad Saul in Gabaa, dicentes: Nonne ecce David latitat apud nos in locis munitissimis silvae? (I Reg. XXIV.) Ziphei florentes interpretantur, et significant Judaeos qui florem terreni regni appetentes, cum principibus suis de nece tractaverunt. quando Christum per discipulum suum proditum apprehenderunt, et praesidi ad crucifigendum tradiderunt. Sic et florentes hujus saeculi Christum in membris suis apud potestates hujus mundi produnt. ####  |