| #### TIT. C. De conditionibus fumi in peccatore. |

| #### #### Fumus oritur ex igne, ascendit et evanescit. Haec tria habet peccator sive peccatrix. Oritur enim ex flamma concupiscentiae, juxta illud: Ascendit ignis in ira ejus (Psal. XVII). Ascendit juxta illud: Vidi impium superexaltatum (Psal. XXXVI). Evanescit juxta illud. Et transivi et ecce non erat (ibid.). Sed cum fumus duobus modis deficiat; defecit enim a nativitate, quandoque per claritatem diffunditur et deficit, quandoque penitus evanescit. Uno tantum modo peccator deficit. Defecit enim a peccato quando non potest peccare absorptus in gehennam. ####  |