| #### TIT. XLI. De castelli etymo morali. |

| #### #### Intravit Jesus in quoddam castellum (Luc. X). Castellum est anima, vallum patientia, turris nomen Domini, fossae profunditas vera humilitas, portae sensus corporei, arma opera virtutum, vigiles et propugnatores sensus spirituales. Quorum alii vigilant per morum circumspectionem, alii pugnant per vitiorum expulsionem, alii pausant per internam coelestium contemplationem. Cibus est sacra Scriptura, potus facilior intelligentia; principes, quatuor virtutes, prudentia, justitia, fortitudo, temperantia. ####  |