| #### TIT. XCIX. De quadruplici dilectione. |

| #### #### Quatuor sunt genera dilectionis: In primo amat se homo propter seipsum; in secundo propter se, Deum; in tertio, Deum propter Deum; in quarto, se propter Deum. Primus modus carnalis et servorum est, de quo dicitur: Nemo unquam carnem suam odio habet (Ephes. V). Secundus animalis et mercenariorum, de quo: Confitebitur ei, cum benefeceris ei (Psal. XLVIII). Tertio spiritualis et filiorum, de quo: Confitemini Domino quoniam bonus (Psal. CXVII). Qui Domino confitetur, non solum quoniam bonus est, hic vere diligit Deum propter Deum, non propter se; quartus intellectualis et angelorum: de quo: Mihi vivere Christus est, et mori lucrum (Phil. I). ####  |