| #### TIT. LXX. De duplici labore, saeculi scilicet et Dei, et utroque triplici. |

| #### #### Honestavit illum in laboribus suis (Sap. X). Labores alii saeculo, alii in Dei servitio. Labor saeculi triplex. Unus gratus et delectabilis: sicut hortorum, vivariorum et similium. Alius stultus et inutilis, sicut palaestrae, theatri, choreae in cursibus equorum et saltibus pedum. Alius scelestus et gravis, sicut furtorum, homicidiorum et similium. Hi omnes stultorum. Labor autem qui habetur in Dei servitio similiter triplex. Durus, sed fructuosus, sicut manuum pro salute animae et ex obedientia, qui habetur sudore plenus. Alius honestus et virtutum gratia plenus, ut in hymnis et canticis, consonantia morum, sed et vocum in Dei laudem exerceri. Alius dulcis et jucundus, quem non novit nisi expertus, sicut quando mens contemplatione quadam Deo ferventissime adhaeret, et mirabilibus lacrymis pascitur; quae in Job aquae nivis vocantur, quod licet in experto labores videatur; experto tamen est super mel duce. ####  |