| #### CAP. XVI. De his quibus prima littera est R. |

| #### #### Racemus sphaericus est, intus plenus, grana continet, prius amarus et durus, et cum maturescit dulcescit. #### Radius solis est clarus, subtilis, calidus, directus. #### Radix praefigitur terrae, aspera est, occulta est, arborem sustinet, late se spargit, ad ramos mittit humorem. #### Ramus de arbore, in arbore coalescit, abscissus aret. #### Rana loquax est, fontem turbat, saltitat, in palude moratur, a gramine super quod saltat, in lacum se demittit. #### Rationale seu logion, in pectore sacerdotis veteris, in quo dependent duodecim lapides, in quibus erant duodecim nomina filiorum Israel, in quo erat scriptum, veritas et judicium, superhumerali erat injunctum quibusdam catenis aureis. #### Remus latus est, aquam fundit, navem concitat, et eam dirigit. #### Rete diversis maculis intexitur, lavatur, piscem vel avem involvit, plicatur, in aqua lucida videtur, perturbata aqua occultatur. #### Rhamnus prius mollis est, deinde spinosa, humilis est, semper virens, de ejus cortice fit gluten. #### Rivus a fonte nascitur, a fonte separatur, saporem a fonte trahit et colorem. #### Ros invisibiliter descendit, refrigerat, fecundat, suavis est, clarus, modico calore siccatur #### Rosa rubicunda, odorifera, speciosa, ex spinis nascitur, cito marcescit, marcida albescit et contrahitur, frigida in foliis, calida in semine. #### Rota radios habet circa centrum, id est axem, volubilis est, erigendo cadit, arida stridet, et nova similiter, plus justo onerata stridet et frangitur. ####  |