| #### CAP. LVII. De margaritarum inventione, et procreatione, de qua etiam lib. II, cap. 35. |

| #### #### Artifices, qui margaritas quaerunt, per agathan seu achaten lapidem inveniunt. Alligant enim agathan lapidem ad funiculum urinatoris, et submittunt in mare et veniens agathos lapis ad margaritam, statim urinatores assequentes ad funiculum, inveniunt margaritam. Quomodo autem nascatur margarita, pronuntiabo. Est lapis vel piscis qui vocatur conchus, et venit ad littus maris per matutinum antelucanum et aperit os suum, et deglutit rorem coelestem, et radium solis, et quae sursum sunt, siderum, sicque nascitur margarita de superioribus astris. Sic ergo agathes est Joannes Baptista. Joannes enim iste ostendit nobis intelligibilem margaritam Dominum nostrum Jesum Christum dicens: Ecce Agnus Dei, ecce qui tollit peccata mundi (Joan. I). Mare autem praesens saeculum designat; urinatores illorum, qui sursum sunt, comitatem sanctorum signant, qui vero deorsum peccatores. #### De lapidibus igniferis vide lib. II, cap. 19. ####  |