| #### CAPUT 82 |

| #### #### Sequitur: #### Antequam veniat dies Domini magnus, et horribilis. #### Dies Domini, illuminatio Dei per excessum a charitate sponsi. Magnus est Dominus, quia cuncta terrena despicit: horribilis, quia tremenda, et stupenda perspicit. Magnus, quia aeterna ostendit. Horribilis, quia incomprehensibilia promittit. Horribilis hic non pro horrore confusionis, sed pro veneratione admirationis ponitur. Magnus non pro vitio, sed pro virtute dicitur. Hanc autem diem praefata quatuor praecedunt; quia dum cognitio sui, judicium culpae; compunctio mentis, munus veniae, mortificatio carnis, consilium justitiae; fervor dilectionis, privilegium meretur gratiae, statim subsequitur dies gloriae, excessus scilicet animi et contemplatio sponsi. ####  |