| ### LIBER SECUNDUS ### QUI EST PRAECIPUE DE NATURIS ANIMALIUM. ###  |

| #### PROLOGUS. |

| #### #### Bestiarum vocabulum proprie convenit pardis, vulpibus, tigribus, lupis, simiis, ursis, et caeteris, quae vel ore, vel unguibus saeviunt, exceptis serpentibus. Bestiae autem dicuntur a vastando, et vi qua saeviunt. Ferae appellantur eo quod naturali utantur libertate, et desiderio suo ferantur. Sunt enim liberae eorum voluntates, et huc atque illuc vagantur, et quo animus duxerit, eo feruntur. ####  |