| #### CAP. XLIV. Quare episcopi die Dominica consecrentur. |

| #### #### Papa et omnes episcopi ideo die Dominica consecrantur, quia apostoli, quorum successores sunt et vicarii, Dominica die Spiritum sanctum, qui oleo unctionis designatur, acceperunt. Oleum quippe lumen ministrat et vulnera sanat, ita et Spiritus sanctus lumen scientiae dat, et vulnera peccatorum curat. Ideo etiam die Dominica consecrantur, ut se cum Christo resurrexisse et in novitate vitae ambulare debere admoneantur. Presbyteri autem et caeteri ministri Ecclesiae ideo in Sabbato ordinantur, ut se ab omni opere servili debere quiescere et Dei servitio vacare intelligant. Sabbatum enim requies interpretatur. Virgines ideo in natalitiis apostolorum velantur, quia apostoli morem virginitatis primum Ecclesiae servandum tradiderunt, et virgines apostolis quasi paranymphis Christo sponso immortali consecrantur. ####  |