| #### TIT. CXVII. De Ecclesiae ad vitem comparatione. |

| #### #### Vitis ad imitationem vitae nostrae ipsam defigit radicem, propagine oneratur, brachiis quidquid comprehendit stringens, se erigit; ex qua alia sarmenta inciduntur, alia ne reflectant ligantur. Sic radicatur Ecclesia, radicatur in fide, carnis propagine oneratur. Haec est mulier quae morbo inclinata sursum non potest respicere (Luc. XIII). Sed respexit eam Jesus, et terrena ejus disposuit onera, ut brachiis charitatis sursum se erigat, proximos per charitatem amplectatur, et usque in arboris cacumen se erigens coelo se inferat. Sterilia vitiorum reciduntur, caetera praeceptis et exemplis ligantur. ####  |