| #### CAPUT 30 |

| #### #### Aliter. Quatuor sunt genera hominum, primum est nunquam credentium; secundum credentium, sed vix, et tarde; tertium facile, et mature; et quartum facile, et non mature. Primo generi fuit dies tenebrarum incarnatio Verbi; secundo dies caliginis; tertio dies nubis; quarto dies turbinis. Dies autem haec quasi m ne expansum fuit super montes. Montes sunt apostoli, mane illuminatio fidei, expansio per fidem operans dilectio. Quasi igitur mane expansum super montes fuit adventus Christi, incarnatio Verbi, quia scriptum est: Quasi diluculum praeparatus egressus ejus; et veniet, quasi imber nobis temporaneus, et serotinus terrae (Oseae. VI). Vel per montes possunt accipi potentes hujus saeculi, philosophi hujus mundi, quos subito operuit incarnatio Verbi: qua infatuata est saeculi sapientia, confusa est mundi prudentia, calcata saeculi potentia. Unde Apostolus: Quod infirmum est Dei, fortius est omnibus hominibus; et quod stultum, sapientius. Et infirma elegit Deus, ut fortia confunderet (II Cor. I). ####  |