| #### TIT. CXVI. De murmure vitando et concordia servanda praesertim in claustris. |

| #### #### Praecordia fatui sicut rota carri (Eccli. XXXIII). Carrus portat fenum et murmurat, sicut fratres sunt solo corpore habitantes in unum (quod bonum et jucundum est), sicut unguentum unitatis quod est in capite Christo, a quo in barbam usque, id est in majores et fortiores descendit. Quae utique barba Aaron est, id est veri sacerdotis Christi. Quando non inveniens aliam dignam hostiam seipsum obtulit factus hostia et sacerdos, a barba venit in oram vestimenti. Vestimentum Ecclesia tensa in cruce, ut non habeat peccati maculam vel duplicitatis rugam. Ora accipitur pro fine seu perfectione. Descendit ergo in oram (Psal. CXXXII), quia Ecclesia peperit monasteria. Per hanc oram caput intrat, quia Christus per fraternam charitatem. ####  |