| #### TIT. CXXVIII. De malarum cogitationum et peccatorum et ortu et defensione. |

| #### #### Orientur in domibus ejus spinae et urticae, et paliurus in munitionibus ejus, etc. (Isa. XXXIV). Urticae cogitationum prurigo; spinae peccati punctio. In domo igitur Babylonis et desideria cogitationum surgunt quae exasperant, et peccata hominum quae pungunt; sed haec agentes nequiores habent defensores. Unde subditur: Paliurus in munitionibus. Qui tanta spinarum circumdatione densescit ut prae asperitate vix tangi possit. Intus igitur urticae et spinae nascuntur, sed utraeque exterius per paliurum muniuntur, quia minores iniqui mala faciunt, sed nequissimi majores eos tuentur. Unde Job: Protegunt umbrae umbram ejus (Job XL), quia peccatores in quo ipsi sibi conacii sunt alios defendunt. ####  |