| #### TIT. XC. De tribus inobedientiae comitibus, et tribus obedientiae bonis. |

| #### #### Inobedientia tres comites habet: Imprudentiam, quantum ad seipsam; irreverentiam, quantum ad Deum; contumeliam, quantum ad proximum. Ut autem scias dignitatem obedientiae, adverte quod extra Bethaniam, quae interpretatur domus obedientiae, nec lacryma poenitentis, nec studium bonae operationis, nec otium sanctae contemplationis Deo placere invenitur. In Bethania quatriduanus suscitatur; ibidem in domo Simonis Maria ab onere peccatorum exoneratur. Postremo a Bethania in Jerusalem, id est visionem pacis venitur, quia per obedientiam ovis centesima humeris pii Patris ad regem reportatur. Per obedientiam drachma inventa in thesaurum regis absconditur. Per obedientiam regina austri ad verum Salomonem dicitur. Per obedientiam Bersabee ad amplexum veri sponsi repraesentatur. ####  |