| #### TIT. CXCIV. De tribus generibus hominum circa conflictum cum vitiis. |

| #### #### Hominum cum vitiis conflictantium, alii sunt stantes, alii nutantes, alii vagantes. Stantes sunt confirmati, nutantes nondum radicati, vagantes dissipati. Stantes sunt qui vicerunt, nutantes qui pugnant, vagantes qui victi sunt. Stantes sunt in pace, de quibus dictum est: Qui posuit fines tuos pacem, et adipe frumenti satiat te (Psal. CXLVII); nutantes, in luctamine; vagantes, in abalienatione. Stantes possident, nutantes appetunt et sequuntur, vagantes fugiunt et abstrahuntur, primum ad illicita opera, post ad turpia. #### Altercatio inter Deum et diabolum. Tomo primo, fol. XXXIX. D. ####  |