| #### TIT. CII. De triplici hominum statu, et triplici oblatione eidem facienda. |

| #### #### Tres sunt status hominis: Primus poenitentiae, secundus justitiae, tertius vitae aeternae. Et secundum tres istos status tria debemus offerre sacrificia. In primo statu sacrificium compunctionis; in secundo, bonae operationis; in tertio, laudis et jubilationis. Hoc triplici sacrificio offerre nos Deo jubemur cum dicitur: Sacrificate sacrificium justitiae, et sperate in Domino (Psal. IV). Initium enim justitiae est compunctio, profectus ejus operatio, bona consummatio ipsius, laus vitae aeternae. Unumquodque istorum suam habet pinguedinem. Primum butyrum humilitatis secundum oleum discretionis, tertium, balsamum charitatis. ####  |