| #### CAPUT 51 |

| #### #### Sequitur: #### Et scindite corda vestra, et non vestimenta vestra. #### Scissio cordium est dissipatio pravorum affectuum. Vestimenta sunt sanctorum exempla. Jubemur itaque corda nostra scindere, sed vestimenta illaesa servare, quia et voluntas impura castiganda, ac purificanda per austeritatem poenitentiae, ac sanctorum exempla sumenda sunt ad documentum justitiae. Hinc Job: Instauras, inquit, testes tuos contra me, et multiplicas iram tuam adversum me, et poenae militant in me (Job X). Item idem: Respiciet homines, et dicet: Peccavi, et vere deliqui: et ut eram dignus, non recepi. Tunc videbit faciem Domini in jubilo, et reddet homini justitiam suam (Job XXXIII). Magnae utique utilitatis sunt sanctorum exempla: quae nos erudiunt ad scientiam, attrahunt ad veniam, accedunt [an accendunt?] ad gratiam, informant ad justitiam, provehunt ad gloriam. Hincvoce Psalmistae: Memoriam fecit mirabilium suorum (Psal. CX), etc. ####  |