| #### TIT. XXXI. De Dominica tertia quadragesimae. |

| #### #### In tertia Dominica solummodo divinis intenta jam liberata Ecclesia habet oculos, in Introitu dicens ad Dominum: Oculi mei ad Dominum (Psal. XXIV). Et in Tractn gratulabunda: Ad te levavi animam meam (Psal. LXXXV), gaudens quod in Evangelio immundus spiritus exierit ab ea, et fortior Christus superveniens fortis diaboli vasa, id est homines quos in pace possidebat, et arma distribuit (Luc. XI). Ideoque in Offertorio praedicat judicia Domini recta, quod ejecto a se daemone rursus ad illum de quo exierat, id est populum judaicum, permissus sit reverti. In Communione gratulatur quod tanquam passer invenit sibi domum, et ut turtur nidum (Psal. LXXXIII), ut cum beatis sit qui habitant in domo Domini, et qui in saecula saeculorum laudabunt te, vel tanquam post sex dierum opus Sabbatum celebrantes. ####  |