| #### TIT. CXXIV. De aqua spirituali et naturali. |

| #### #### Aqua spiritualis inservit ei qui de die in diem renovatur spiritu mentis. Aquarum usus est ad lavandum, ad potandum, ad cibos coquendos; sicque aqua spiritualis et immundum a sordibus purgat criminum, et sitienti salutem fit fons aquae salientis in vitam aeternam, quam qui biberit non sitiet in aeternum (Joan. IV). Divinum etiam eloquium igne Spiritus sancti coquit cibos mentis, et in sensus spirituales convertit. ####  |