| #### TIT. CXVII. Quomodo Deus ambulet, volet, et nobiscum habitet. |

| #### #### Ambulat Dominus super pennas ventorum (Psal. CIII), cum electi ejus dulcedinem vel tenuiter attingunt. Volat, cum de incircumscripta ejus substantia nihil percipiunt. Unde est: Fuge, dilecti mi (Cant. VIII). Ponit Dominus tenebras profunditatis et altitudinis latibulum suae divinitatis: in sole manifestationis et laboris, tabernaculum suae carnis; in luce puritatis et sanctimoniae, habitaculum mansionis suae. ####  |