| #### TIT. XLIX. De exitu Christi a Patre et reditu ad Patrem, et sapientiae a corde et ad cor. |

| #### #### Exivi a Patre et veni in mundum; iterum relinquo mundum et vado ad Patrem (Joan. XVI). Primus exitus sapientiae est a sinu Patris, ad cor hominis secundus, dum induta voce per eos egreditur et venit ad aurem, ubi se exspolians per auditum cordi illabitur, ut iterum mundum relinquens per cordis contemplationem ad Patrem revertatur. In corde radicat, in homine pullulat, in aure torculatur, et iterum in cordis apotheca recipitur. Vox est vestimentum sapientiae. Unde scriptum est: Lingua sapientium ornat scientiam (Prov. XV). Quae non egreditur nisi induta, nec egreditur nisi exuta. ####  |