| #### TIT. CIV. De differentia inter logicum et theologum. Et de triplici intellectu. |

| #### #### Haec differentia est inter logicum et theologum, quod logicus prius intelligit quam credat, theologus vero prius credit, post intelligit, juxta illud: Credite et intelligetis, licet, secundum quosdam, intellectus debeat praecedere fidem. Ad hoc etiam ut fides actu habeatur de aliquo, primum, oportet scire quod ipsum sit, secundo credere, tertio intelligere quid ipsum sit: quod plene erit in patria. Intellectum vero alius est purus, quo comprehenditur forma et subjectum; alius purior quo comprehendimus angelicam naturam; alius purissimus, quo contemplamur quodammodo divinam naturam. Primus dicitur cor imum, secundus medium, tertius altum. ####  |