| #### TIT. XII. Quod per poenitentiam in unitate fidei servabitur peccator. |

| #### #### Si quis abierit cum amico in silvam ad ligna caedenda, hoc est ad vitia reprehendenda, et ferrum a manu fugerit, hoc est praedicatio ab ejus operatione discordans recesserit, amicumque percusserit pravo exemplo, et occiderit in anima: confugiet ad unam trium urbium (Deut. XIX), ut in una earum salvetur. Hoc est per lamentum poenitentiae conversus, in unitate sacramenti, sub fide, spe et charitate abscondatur, ne cum occisi proximus, id est districtus judex venerit, in judicio aeterna poena occidat. ####  |