| #### TIT. LXXII. De vestimentis contra noxias vestes. |

| #### #### Sponsus pro benedicto attrahens vestes Aegyptiacas, contrarias adhibet: primam, sanctum piae devotionis affectum in desiderio contra malum malae intentionis incitamentum; secundam, sanctum sacrae religionis profectum in exercitio, contra malae operationis offendiculum; tertiam, sanctum consummatae virtutis effectum in jugi studio, contra malum malae consuetudinis ergastulum; quartam, sanctum aeternae beatitudinis fructum jure haereditario, contra malum malae exspectationis periculum. Quibus ornata dicit sponsa: Non nobis, Domine, non nobis, sed nomini tuo da gloriam (Psal. CXIII). Gloria Patri, et Filio et Spiritui sancto. Mox sponsus tenens ejus dexteram, in cubiculum matris suae deduxit eam, et benigne supponens capiti laevam, dextera amplexatus est, dicens: Tota speciosa, sponsa es [pulchra, es amica], amica mea, et macula non est in te (Cant. IV). ####  |