| #### CAPUT 78 |

| #### #### Sequitur: #### Super omnem carnem. #### Hyperbolice dictum est, super omnem carnem. Vel super omnem carnem, id est, super omnis generis carnem. Quid est omnis generis universae? scilicet aetatis, omnis conditionis, omnis professionis, universi ordinis. Nota coloratam ubertatem divini eloquii. Quintiliani praeponendam floribus, et coloribus Tullii. Nota, inquam, haec tria succedenter posita, prophetiam, somnia, visionem. Nota consequenter alia tria, filios, senes, juvenes. Filii prophetant, senes somniant, juvenes vident. Filii prophetaverunt, utpote Agabus de vinculis Pauli; Paulus quoque de destructione Romani imperii, et de adventu Antichristi. Quatuor quoque filiae Philippi, etc. Senes quoque somniaverunt, utpote Paulus, cui Dominus apparuit, dicens: Transiens in Macedoniam adjuva nos (Act. XVI). Juvenes viderunt, utpote Paulus, qui raptus est in tertium coelum, et inde in paradisum; Petrus quoque angelum Domini eum de carcere educentem; Joannes quoque Dominum cum eo loquentem et dicentem: ####
| #### “Veni, chare mi; tempus est, ut epuleris in conspectu meo cum fratribus meis.” |
#### #### Mystice vero servum, et ancillam facit humilis poenitentia; Juvenes facit constans obedientia; senes justa innocentia; filium et filiam dilectio perfecta. Tria quoque sunt genera visionum. Prima est materialis, secunda spiritualis, tertia intellectualis. Prima est cum materia et forma; secunda sine materia, sed cum forma; tertia sine materia et sine forma. Prima concipit elementata, secunda imaginata, tertia ab omni circumscriptione est aliena, utcunque Deum concipiens, virtutes quoque et vitia. ####  |