| #### TIT. XXXVII. De rationis et sensualitatis officiis in figura Abrahae et Sarae. |

| #### #### Abraham tribus angelis extra ostium occurrit; Sara post ostium subsistit (Gen. XVIII). Quia spiritualis noster intellectus debet in cognitione Trinitatis carnem excedere. Cura vero carnis foris non apparet, sed quasi post tergum viri sub discretione spiritus solis necessariis intenta audit promissiones Dei, et irridet, dum dicitur ut de se non praesumat. Subridens corripitur; correpta jam anus fecundatur, quia confidentiam sui deserens contra spem ex promittente accepit quod se habituram humana ratione dubitavit. Unde qui nascitur Isaac, id est risus dicitur, quia mens fidens in Deo gaudium parit. Cura ergo carnis metas necessitatis non excedat, nec in eo quod moderate exsequitur de se praesumat. ####  |