| #### TIT. XLVI. De misericordia et fide purgantibus peccata. |

| #### #### Per misericordiam et fidem purgantur peccata (Prov. XV). Id ait Salomon teneris et delicatis. Si enim lacrymas non habent, horrent labores, nesciunt ferre tribulationes, quomodo a fide se excusabunt et misericordia? Quid misericordia suavius? quid fide jucundius? Haec oleum melius, illa lumen oculis. Haec ungit affectus, illa sensus illuminat et dirigit ut eas ad lumen a tenebris, quia misericordia sua impendens reddit debita; fides etiam gratis sine operibus indulgentiam impetrat. De misericordia dicitur: Date eleemosynam; et ecce omnia munda sunt vobis (Luc. XI). De secundo: Vade. Fides tua te salvum fecit (Luc. VIII). Unde haec duo merito junguntur. ####  |