| #### TIT. CXCIII. De quatuor timoribus. |

| #### #### Quatuor sunt timores, mundanus, servilis, initialis, filialis. Mundanus pro evitanda imminenti poena bonum dissimulat, retenta voluntate boni; servilis pro evitanda poena imminenti bonum simulat, retenta voluntate mali; initialis pro evitanda poena ventura etiam malam voluntatem mutat; filialis pro reverentia Creatoris sponte bonam voluntatem confirmat. Initialis necessitatem boni habet, filialis voluntatem. Tres primi respectu poenae sunt, et poenam habent; quartus nec respectu poenae est, nec poenam habet. ####  |