| #### CAP. IX. De ingluvie ventris seu gula, et comitatu ejus. |

| #### #### Ventris ingluvies est immoderata qualiumcunque ciborum potuumve hiantis concupiscentiae satisfactio. Ejus comites sunt ebrietas, crapula, mentis hebetatio, languor, delicatio, oblivio. #### Ebrietas est per quam menti quaedam sui oblivio generatur ex superfluorum potuum indulgentia. #### Crapula est, solius corporis causa, illecebrosus et avidus ciborum appetitus. #### Mentis hebetatio est acutae rationis obtusio carnalis intemperantiae crassis sensibus inducta. #### Languor est voracitatis vitio contracta aegrae mentis desidia. #### Delicatio est cibi aut potus lauti, deliciosi, et cari ultra statum et necessitatem appetitio. #### Oblivio est per quam animo vitiis ob gulam sepulto, honestatis et salutis negligentia inducitur. ####  |