| #### TIT. LIX. De triplici vita hominis. |

| #### #### Tripliciter dicitur vita hominis: vita naturae, qua vita vivit homo; vita gratiae, qua vivit Christus in hominis corde; vita culpae, qua vivit peccatum in homine. Duae sunt a Deo, tertia ab homine. De omnibus dicit David: Deus, vitam meam annuntiavi tibi (Psal. LV). Nam et illas quae naturae et gratiae sunt, Deo annuntiat, dum eas se a Deo confitetur habere; tertiam quae est peccati, dum eam confitetur cum Apostolo, ut non mentiatur. Vita gratiae est super terram, vita naturae in terra; vita culpae subtus terram. De prima Apostolus: Nostra conversatio in coelis est (Philipp. III). De secunda Job: Homo nascitur ad laborem (Job V). De tertia Dominus: Qui male agit odit lucem (Joan. III). Et Joan.: Qui odit fratrem suum in tenebris est (Joan. II). ####  |