| #### CAP. V. Quare in Natali Domini ternae missae celebrentur. |

| #### #### Ante legem et sub lege Christus in figura jam immolabatur, sicut de eo scriptum est in Apocalypsi: Agnus qui occisus est ab origine mundi (Apoc. XIII). Tempore autem gratiae vere pro salute mundi est oblatus. Unde ut per commemorationem figurarum veritas probabilior existat, quia sicut scriptum est: In hoc verbum verum est, quoniam alius est qui seminat, alius qui metit (Joan. IV). Semel in anno, scilicet in nativitate Domini constituit Ecclesia intra Natalis diei spatium ter missam celebrari: Primo in nocte, secundo sub auroram, tertio in die. Tempus ante legem, quasi nox fuit, nec lege nec prophetiis, nec alia praedicationis luce illustrata. Tempus sub lege quasi aurora fuit, nec penitus carens luce, nec plenam eam habens. Tempus gratiae diei pleno comparatur. Prima missa tempus ante legem, secunda tempus sub lege commemorat, quia in utroque Christi immolatio in figura praecessit. In tertia missa vera lux advenisse monstratur, cum dicitur, Puer natus est nobis (Isa. IX), etc. In aliis temporibus tantum semel in die missa celebrari praecipitur, quia cessantibus figuris veritas manet. Figurae autem imo figurarum tempore propter ipsas. Ideo in Navitate Domini non in alio tempore missarum solemnitates commemorantur, quia temporis gratiae nativitatis Dominicae tempus fuit exordium. Unde in ipso temporis gratiae principio praecedentia tempora quae Christi figuras et signa praetulerant. ad memoriam reducenda sunt. ####  |