| #### TIT. XXXVI. De daemonum et vanarum cogitationum a sacrificio mentis abactione. |

| #### #### In sacrificio Abram animalium caeterorum corpora dividuntur, avium non dividuntur (Gen. XV). Dum per diversa desideria carnales dividuntur, ut animalia sunt divisi; dumque spirituales unitatis vinculum tenent, ut volucres, indivisi. Supra corpora divisa volucres descendunt, quia in divisione carnalium desideriorum daemones sibi pastum quaerunt. Sunt et aliae volucres importunae, cogitationes, quae in orationis sacrificio se ingerunt et hostiam maculant; sed Abram eas abigit, quia manu sanctae discretionis intus fugat et immundos spiritus et vanas cogitationes. Difficilius inde abiguntur muscae quae cito redeunt quam volucres. Unde non tam gravis est accessus volucrum quam importunitas muscarum, nec tam difficilis est saepe abactio daemonum quam cogitationum. Resistite enim diabolo, et fugiet vobis; resistite cogitationibus: nisi cauti et muniti fuerimus mox redibunt iterum. ####  |