| ### LIBER SEPTIMUS. Tractat de imperatoribus a Trajano usque ad Constantinum Magnum; continet capitula viginti tria. ###  |

| #### CAP. I. De Trajano Caesare. |

| #### #### Trajan usigitur, genere Hispanus, apud Agrippinam urbem insignia imperii suscepit. Moxque Germaniam, et trans Danubium gentes multas superavit, et nationes trans Tigrim et Euphratem in provincias redegit, et usque ad Indiae fines post Alexandrum Magnum accessit. Erat ei domi sanctitas, et in armis fortitudo. Hujus temporibus Joannes apostolus requievit. Ejusque temporibus ebulliente persecutione, Clemens papa in mare praecipitatus est, Simon filius Cleophae crucifixus, Ignatius bestiis traditus et papa Alexander martyrio coronatus. Verum Plinius secundus, orator et historiographus, scripsit imperatori, praeter confessionem Christi et honesta conventicula, Christianos nihil contrarium Romanis legibus facere, moxque Dei nutu Caesar temperavit edictum. Hic Caesar Trajanus denique apud Seleuciam, Isauriae urbem, profluvio ventris exstinctus est. ####  |