| #### JACOBUS DE VITRIACO CARDINALIS LIB. II HIST. OCCIDENTALIS CAP. 24. |

| #### #### Inter canonicos Sancti Victoris, nominatissimus et praecipuus exstitit citharista Domini, organum Spiritus sancti, M. Hugo de Sancto Victore dictus, qui malogranata tintinnabulis conjungens exemplo sanctae conversationis multos ad honestatem incitavit, et melliflua doctrina ad scientiam erudivit; multos autem aquarum viventium puteos effodiens libris suis, quos de fide et moribus tam subtiliter quam suaviter disserendo edidit. Incerta et occulta divinae sapientiae pluribus aperuit, immortalem sui gloriam velut compositionem odoris et opus pigmentarii, et in omnium ore quasi mel dulcoratum velut musicum in convivio vini, et tanquam naves poma ferentes posteris relinquendo. ####  |