| #### CAPUT 72 |

| #### #### Sequitur: #### Et reddam vobis annos, quos comedit locusta, etc. #### In adventu siquidem Christi nobis redduntur anni quos praefata pestis devoraverat; quia in eo nobis contra locustam, veram dedit humilitatem, dicens: Discite a me, quia mitis sum, et humilis corde (Matth. XI). Contra bruchum, perfectam sobrietatem, dicens: Videte, ne graventur corda vestra in crapula, et ebrietate, et curis hujus vitae (Luc. XXI). Contra rubiginem, perfectam patientiam, dicens: Si quis te percusserit in dexteram maxillam, praebe illi et alteram (Matth. V). Contra erucam, perfectam castitatem, dicens: Sint lumbi vestri praecincti, et lucernae ardentes (Luc. XII), etc. Locustam igitur exterminavit, dicens: Beati pauperes spiritu. Beati qui lugent (Matth. V). Bruchum, dicens: Beati misericordes (ibid.). Rubignem dicens: Beati pacifici. Beati mites (ibid.). Erucam, dicens: Beati mundo corde (ibid.). ####  |