| #### TITULUS 18 |

| #### #### Sequitur: #### Quomodo perscrutati sunt Esau, investigaverunt abscondita ejus? Usque ad terminum emiserunt te omnes viri foederis tui; illuserunt tibi, invaluerunt adversum te omnes viri pacis tuae. Qui comedunt panem tecum, ponent insidias subter te. #### Latenter subintroducit spiritus propheticus apostolorum doctrinam, et orthodoxorum Patrum super haereticis victoriam, abscondita sophismata investigantium, sensus venenatos emungentium, et ad terminum veritatis cogente ratione eos educentium. De quorum numero Augustinus, Cyprianus, Ambrosius, Hilarius, Hieronymus et caeteri hujusmodi exstitere: quorum nonnulli cum eis foedus iniere pacem, aliquando tenuere panem quoque cum eis comedere. Ex quibus Augustinus, qui cum Manichaeis Manichaeus exstitit: quorum sectam resipiscens funditus destruxit. Illuserunt ergo Patres, haereticis ratiocinando: invaluerunt, testimonia conferendo: insidias posuerunt, conventicula revocando. ####  |