| ### VETERUM ALIQUOT SCRIPTORUM DE HUGONE VICTORINO TESTIMONIA. ###  |

| #### NECROLOGIUM SANCTI VICTORIS PARISIENSIS III IDUS FEBR. |

| #### #### Anniversarium piae memoriae M. Hugonis, qui a primario juventutis suae flore in hac domo nostra servitio Dei seipsum tradens, coelestis sapientiae donum coelitus sibi datum tam excellenter accepit, ut in tota Latina Ecclesia nullus ei in sapientia possit comparabilis inveniri: quod libri ejus quos hic apud nos dictavit, eloquentia, subtilitate, et sententiarum sublimitate fulgentes mirabiliter testantur: de quo et illud specialiter memoriae tradere volumus, quod beati Victoris reliquias multo labore quaesitas, multa difficultate impetratas, ab urbe Massilia apud nos detulit; et tam desiderabili et incomparabili thesauro Ecclesiam nostram locupletavit. Hujus itaque tam praeclari magistri per singulos annos memoria recolatur. ####  |