| ### Auctor incertus ### DE ASSUMPTIONE BEATAE MARIAE SERMO ### In quo fere exponuntur quae ex Canticis canticorum deprompta, in ejusdem Assumptionis decantari solent officio. ###  |

| #### PROLOGUS. |

| #### #### Accipe, charissime frater, munusculum sponsionis meae, et n eo quidquid praeterquam decet inveneris, tuum puta, qui me coegisti. Illud eulogium: ####
| #### “Tota pulchra es, amica mea (Cant. IV),” |
#### #### quod in laudem matris et virginis de Canticis canticorum sumptum canit Ecclesia, compendiosa tibi expositione reserari flagitasti: illa vel maxime, ut tuipse mihi confessus es, causa adductus, quod monasterium tuum in honorem ejusdem virginis consecratum est; et idcirco omnino decens est eos qui speciali titulo illius insignes sunt, singulari quoque devotione charissimos inveniri. His quidem verbis ego acquiescens expositionem, idcirco non indignam puto, quod exposita (licet eo modo, quo scripta continentur in serie libri, sumpta non sint) a pristina tamen auctoritate non recedant; et charitas ejus in cujus laudem dicuntur, nos urgeat, maximum esse debere quidquid ei fuerit acceptum. Et hoc ipsum prius a me factum est in alio quodam cantico, quod similiter compulsus sum a quodam fratre secundum eumdem modum compilatum explanare. In quo tametsi nostra expositio verba primae auctoritatis et ordinem verborum aliquoties mutaverit, a sensu tamen auctoritatis primae non recessit. In ejusmodi autem expositionibus, fraternae charitati libenter obtemperans, licet forte minus gravitatis habere videantur, nequaquam tamen arguendum me puto, cum non multum interesse existimem quacunque occasione, salva duntaxat veritate, fraternae aedificationi consulam. ####  |