| #### CAPUT 87 |

| #### #### Sequitur: #### Quia ecce in diebus illis, etc. #### In diebus siquidem passionis, et resurrectionis cum captivitatem Dominus Juda, et Hierusalem convertit; cum scilicet de filiis Abrahae eligendo sibi aliquot vocavit, vocando justificavit, omnes gentes in valle Josaphat congregando deduxit; quia scilicet justa et gratuita misericordia, alios fecit vasa misericordiae in gloriam; alios justae vasa irae in interitum, et contumeliam (Rom. IX). Moysi enim dixit: Miserebor cui voluero, et misericordiam praestabo cui miserebor (Exod. XXXIII). Josaphat judicium Domini interpretatur, per quod damnatio reproborum designatur. In tempore igitur conversionis electorum reprobatur multitudo impiorum; quia in articulo et mysterio Dominicae passionis causa et summa salutis constat et perditionis. Unde Apostolus: Quicunque baptizati sumus in Christo Jesu, in morte ipsius baptizati sumus (Galat. VI). Item idem: Ego enim, inquit, stigmata Jesu Christi, in corpore meo circumfero (Ibid.). Hic Dominus ad Moysem: Cum viderit, inquit, angelus sanguinem in superliminari, et super utrumque postem, transcendet ostium; et non sinet percussorem ingredi domos vestras, et laedere (Exod. XII). Hinc Dominus per Ezechielem: Omnem, inquit, super quem videris Thau, ne occidas (Ezech. IX). Et Apostolus: Omnia, inquit, pene in sanguine mundantur, et sine sanguinis effusione non fit remissio (Hebr. IX). ####  |