| #### TIT. XCVII. De igni in altari semper ardente. |

| #### #### Ignis in altari semper ardebit: quem nutriet sacerdos, subjiciens ligna per singulos dies (Levit. VI). Ignem in altari semper ardere est charitatis flammam indesinenter ad Deum accendere. Ligna ne deficiat subjicere, est exempla praecedentium Patrum, quasi quaedam fomenta in exercitatione charitatis subministrare. Etenim quia in terra novitas quotidie ipsa hujus vitae conversatione veterascit, ignis charitatis praedictis lignis nutriri debet et reviviscere. Hoc fit mane, quia nonnisi in nocte charitas exstinguitur. ####  |