| #### QUAESTIO XII. |

| #### #### Item contingit in multis aliis. Si quis enim historiam sequens, considerans praecedentia et subsequentia, ubi scriptum est: Ecce virgo concipiet, et pariet filium (Isa. VII): magis videbitur ei, quod haec auctoritas ad juvenculam illam Isaiae, quam ad virginem referatur, cum ibi quaedam sint, quae nullo modo matri nostri Emmanuelis possint convenire, quae ad historiam solam spectant, licet aliquis modus locutionis et proprietas relationis satis indicet quod omnia ad eamdem personam referantur: Filius, inquit, tuus, qui post te regnabit, etc. Solutio. Sciendum est tria genera esse relationum: alia est enim personalis, ut Saulus, qui et Paulus; alia generalis et simplex, ut mulier, quae damnavit, salvavit; alia vocalis, ut manus meae, quae vos fecerunt, clavis confixae sunt. ####  |