| #### TIT. XXXVII. De tribus salutationum in Evangelio generibus. |

| #### #### Tria salutationum in Evangelio genera invenimus: angelus Virginem salutavit, Virgo Elizabeth salutavit, Dominus post resurrectionem discipulos salutavit. Cum enim videmus eos qui in sterilitate senuerunt, montana professionis ascendendo, fervorem poenitentiae quasi quemdam filium concipere, vel in verbo Dei voce salutationis gratiam remissionis offerre debemus. Quos in sanctitate et castitate Deo servire videmus, invitando ad meliora, benedictionis fecunditatem necessario permittimus. Quos sanos in conclavi remotioris vitae positos ad imitationis apostolicae fastigium tendere conspicimus, illis pacis geminae soliditatem, cum etiam in suo corpore quaedam praeludia sentiunt, vice vocis ministerio spondemus. Alios vero qui in via saeculi positi sunt, in eodem Evangelio salutare prohibemur, quia nullam salutem saeculo inhaerentes merentur. ####  |